Francisco Hernando Contreras

Francisco Hernando Contreras (født 2. juni 1945 i Madrid, død 3. april 2020 samme sted), kjent som Paco el Pocero, var en spansk forretningsmann innen bygningsindustrien.

Han kom fra en beskjeden bakgrunn. Hans mest berømte prosjekt var antagelig Seseña nær Madrid, der han lovet å bygge 13.500 boliger. Etter Den spanske eiendomsmarkedskorreksjonen i 2006 dro han til Ekvatorial-Guinea, med sine pågående byggeprosjekter i hjemlandet stående uferdige. 

I Ekvatorial-Guinea planla han å bygge 36.000 boliger og et industriområde. Hans selskap skulle også etablere ny hovedstad i landet, Oyala. Prosjektene slo feil etter at landets president Teodoro Obiang ble informert om Seseña-katastrofen. Deretter klaget Hernando inn president Obiang for Det internasjonale senter for løsning av investeringstvister for 450 millioner euro for angivelig allerede foretatte investeringer. Rettens kjennelse ble i Ekvatorial-Guineas favør. Hernando kunne ikke fremlegge belegg for investeringen.
 
Han døde 3. april 2020 av covid-19 i Madrid. Kort før sin død hadde han latt bygge et Pantheon på kirkegården i Boadilla del Monte i Madrid, og der ble han begravet. Han etterlot seg en skattegjeld til den spanske stat på 93 millioner euro.

Referanser

Litteratur 
 Ruth Ugalde, Alejandra Ramón: El Pocero de Seseña, Random House Mondadori, 2007, ISBN 9788483067512
 Baltasar Garzón: El Fango, Penguin Random House Grupo Editorial España, 2015, ISBN 8499925243
 Marco Cicala: Eterna España, Arpa 2020, ISBN 8417623485

Spanske forretningsfolk
Personer fra Madrid
Dødsfall relatert til covid-19 i Spania